Euskal etxeak

Euskal etxeak Euskal Herritik kanpo bizi diren euskal jatorrikoak biltzeko zentroak dira, batez ere kultur helburuak dituztenak: euskara eta dantza ikastaroetatik mus txapelketetaraino, besteak beste.

Munduan zehar dauden euskal etxeak 190 baino gehiago dira. Gehienak Argentinan daude (86 etxe), eta Buenos Aires hirian eta probintzian hedatzen dira batez ere. Izan ere, Argentinako biztanleen % 10 inguruan euskal jatorrikoa da. Juan de Garay Fundazioak komunitate horrekin lan nabarmena egiten du. Bilaketa genealogikoaren zerbitzua eskaintzen du, besteak beste.thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

Ameriketako Estatu Batuak dira bigarren herrialdea zerrendan, hogeita hamar zentrotik gora dituela, eta NABO (The North American Basque Organizations) erakundeak horiek guztiak koordinatzen ditu 1973tik. Ameriketako Estatu Batuetan, 2000n euskal jatorriko 57.793 pertsona zeuden erroldatuta: Kalifornian 20.868, Idahon 6.637, Nevadan 6.096, Washingtonen 2.665 eta Oregonen 2.627. Kopuru horiek handiagoak direla uste da.

Espainian, hamar euskal etxe daude, eta Frantzian, zazpi.

Euskal etxeez gain, hainbat erakunde eta elkarte daude munduan zehar euskal diasporan sar daitezkeenak. Garrantzitsuenen artean, Center for Basque Studies Renoko ikerketa gunea dago.

 Historia, lehen euskal etxeen sorrera 
1876an sortu zen aro modernoko munduko lehenengo Euskal Etxea, Montevideoko (Uruguai) Laurak Bat. Berehala (1877) jaioko zen Buenos Airesko (Argentina) bere izenkidea (Buenos Airesko Laurak Bat euskal etxea) eta garai berekoa da Habanako Sociedad Vasco-Navarra de Beneficencia delakoa. Hainbat euskal etxe  biltzen dituzte federazio hauek: NABO (Estatu Batuak, North American Basque Organizations), FEVA (Argentina, Federación de Entidades Vasco Argentinas),  Gure Txoko (Australia), London Basque Society Elkartea (Erresuma Batua).

 Euskal etxeak herrialdeka/eskualdeka 
Hauek dira 2025ean indarrean zeuden euskal etxeak herrialdeka antolatuta:

 Mundu batzarrak 
Bilbon euskal etxeek "Euskal Gizataldeen IV. Mundu Biltzarra" antolatu zuten 2007ko uztailean.

 Erreferentziak 

 Ikus, gainera 
 Euskal diaspora
 Boiseko euskal etxea
 Euskaldunak
 Wikiproiektu:Euskal Etxeak Munduan Zehar

 Kanpo estekak 
 Euskaletxeak.eus Munduko euskal etxe guztien ataria
 Kanpoko Nafar Komunitateen Erregistroa Nafarroako Gobernua
 Euskal diaspora arloko eragileen errepertorioa eta harreman-datuak. Euskal Kultur Erakundearen datu-basea.
 Euskal diaspora, zortzigarren probintzia. Euskal Kultur Erakundea
 EuskoSare, Munduko Euskal Komunitatea: Eusko Ikaskuntzaren ekimena.
 Euskal etxeen zerrenda osoa
 IV. Mundu biltzarra
 Larrun pentsamendu aldizkarian analisia eta iritziak, euskal etxeen iraganaz eta etorkizunaz
Euskal diaspora, zortzigarren probintzia. Euskal Kultur Erakundea
Euskaldunen Argentina . XIX. eta XX. mendeetan Argentinara joan ziren euskaldunen eta bereziki iparraldekoen atzerriratzeari buruz argibideak eta lekukotasunak.  Euskal Kultur Erakundea.
Hamaika zubi Hasier Etxebarria idazleak zuzendu bideo-dokumentala. Zubiek josten dute Euskal Herria zatikatua. Hainbeste dira Euskal Herriak, eta beste hainbeste hauek josteko zubiak...

Kategoria:Euskal etxeak